

Αρκαλοχώρι, 30/ 06 /2025

Προς: ΜΜΕ

**ΔΕΛΤΙΟ ΤΥΠΟΥ**

**82 χρόνια από το 2ο Σαμποτάζ του Αεροδρομίου Καστελλίου- Την Κυριακή 6 Ιουλίου, στην 133 Σμηναρχία Μάχης στο Καστέλλι**

Mε αφορμή τη συμπλήρωση 82 χρόνων από το 2ο Σαμποτάζ του Αεροδρομίου Καστελλίου, ο Δήμος Μινώα Πεδιάδας και η 133 Σμηναρχία Μάχης, διοργανώνουν εκδήλωση την Κυριακή 6 Ιουλίου, στις 11:30 το πρωί.

Αναλυτικά το πρόγραμμα της εκδήλωσης:

**ΕΝΑΡΞΗ 11:30**

• Επιμνημόσυνη δέηση

• Χαιρετισμοί

• Εισήγηση με τίτλο: «Τα πολεμικά αεροδρόμια Καστελλίου τα χρόνια της Κατοχής 1942 – 1944», από τον Γεώργιο Καλογεράκη, Δρ. Ιστορίας Πανεπιστημίου Ιωαννίνων

• Εισήγηση με τίτλο: «Το Β’ Σαμποτάζ του Αεροδρομίου Καστελλίου. Μεσάνυχτα Κυριακής 4, ξημερώματα 5 Ιουλίου 1943», από τον Γεώργιο Πατεράκη, Δρ. Ιστορίας Πανεπιστημίου Ιωαννίνων

• Τραγούδια από τη Σχολή Παραδοσιακής Μουσικής της Ενορίας Καστελλίου (Διδασκαλία: Νίκος Χναράκης)

Αξίζει να σημειωθεί ότι στο χώρο θα υπάρχει έκθεση φωτογραφίας με τίτλο: «Πολεμικό Αεροδρόμιο Καστελλίου Πεδιάδος 1943 - Εργάτες καταναγκαστικής εργασίας», από το αρχείο του Γεωργίου Α. Καλογεράκη.